এর মধ্যে জহির রায়হানের চিত্রনাট্য ও পরিচালনায় 'বেহুলা' ছবিতে আত্মপ্রকাশ করেন নতুন জুটি সুচন্দা-রাজ্জাক। এটি ছিল লোককাহিনিভিত্তিক এমন সিনেমা যার মধ্য দিয়ে বাঙালি নারীর চিরন্তন আবেগ ও আত্মত্যাগ প্রকাশিত হয়েছিল। পরিচালকের মুন্সীআনায় ছবিটি একই সঙ্গে হয়ে উঠেছিল আবহমান বাঙালি সংস্কৃতির ধারক। 'বেহুলা' ছবিতে গ্রামবাংলার জীবনধারার অনেক ঐতিহ্যবাহী অনুষঙ্গ পর্দায় উঠে এসেছিল।